આના માટે તેમણે ટ્રાફિક-પોલીસ સાથે મીટિંગ પણ કરી હતી. સાથોસાથ સાયન ટ્રાફિક-પોલીસે કમિટી પણ બનાવી છે. આમ છતાં આ સમસ્યાનું નિરાકરણ ન આવતાં સ્થાનિક રહેવાસીઓ આ સમસ્યાના નિરાકરણ માટે પોતે જ રસ્તા પર ઊતરી આવ્યા હતા. આના માટે તેમણે સ્કૂલના વિદ્યાર્થીઓને પણ તેમની સાથે લીધા હતા, જેને પરિણામે ત્રણ જ દિવસમાં ટ્રાફિક-પોલીસે રસ્તા પર ગેરકાયદે પાર્ક કરાયેલાં વાહનો સામે દંડાત્મક કાર્યવાહી કરી હતી.